Bolest laveho lytka
Dobry den chcem sa spytat co by my pomohlo na opuchnute lave lytko
Dobrý deň,
Ďakujeme za vašu otázku. Jednostranný opuch v oblasti lýtka môže mať viacero príčin. Jednou z možností je úraz, zranenie, ktoré okrem opuchu môže sprevádzať bolesť, začervenanie či krvná podliatina. V takom prípade je možné na tlmenie bolesti a zmiernenie opuchu použiť lokálne pôsobiaci krém
Ibalgin DUO Effect.
Pôsobí protizápalovo, zabraňuje tvorbe krvných zrazenín, urýchľuje vstrebávanie krvných výronov a zmenšuje tvorbu opuchov. Krém sa rovnomerne v hrúbke asi 1 mm aplikuje 2-3x denne.
Ďalšou možnosťou je ochorenie žíl, ktoré môže sprevádzať tvorba trombu (krvnej zrazeniny), ktorý postupne znižuje priepustnosť cievy, a tým sa zhoršuje zásobovanie končatiny krvou. V tomto prípade je nevyhnutná návšteva cievneho lekára, ktorý stanoví diagnózu a nastaví potrebnú liečbu.
Prajem pekný zvyšok dňa.
S pozdravom
Mgr. Tamara Jakúbeková